इस अवसर पर जेपी हॉस्पिटल के मेडिकल ऑन्कोलॉजी विभाग के डायरेक्टर डॉ. मलय नंदी ने स्तन कैंसर के लक्षणों की जानकारी दी, “स्तन में गाँठ होना, निप्पल से खून आना, निप्पल में गड्ढा पड़ना, निप्पल में खिंचाव, छाती की रूपरेखा में बदलाव, निप्पल पर रैश आना स्तन कैंसर के लक्षण हैं। सबसे प्रमुख लक्षण छाती में गाँठ आना है। ये बीमारी अनुवांशिक भी हो सकती है। ऐसे में महिलाओं को 50 की उम्र में मेमोग्राफी करवानी चाहिए ताकि स्तन कैंसर के लक्षण का पता लग सके। स्तन कैंसर की सही समय पर जांच हो तो इसका इलाज बहुत जल्द हो सकता है।”